In Memoriam Charles Harvey - Astrodienst Guest user u1353408413
23-Jul-2017, 17:10 UT/GMT Julle De la Rey bullshit | Die Pienk Zuit
Julle De la Rey bullshit	Posted by Pienk Zuit under Uncategorized  Comments Ek het die KKNK geniet en het ‘n oorwegend positiewe gevoel daarvandaan terug gebring. Die meeste van die shows wat ons gaan kyk het was baie goed tot uitstekend (“Festen”, “Die Vals Snor” en “Die Uwe Pottie Potgieter” die bestes). Die waarheid is egter dat dit meestal ‘n partytjie geword het waarna die meeste mense gaan om te gaan drink en eet en De la Rey of Leeuloop of daardie jaar se gewildste Afrikaanse liedje te gaan saamsing. Die oop tente met gratis optredes en mense wat heel dag sit en drink het die hoof aantreklikheid van die fees geword. Minder en minder mense gaan kyk verhoogstukke. Daar is ook meer en meer mense wat gemaklik voel om t-hemde met ou SA vlae of slagspreuke soos “Praat Afrikaans of hou jou bek” te dra.
Die toppunt van alles wat my gepla het was waarskynlik Saterdag se gebeure by die Huisgenoot musiekplaas. Toe ons so teen 17:00 daar opdaag vir Rock Legends (Koos Kombuis, Karen Zoid, Valiant Swart, Chris Chameleon) is daar nie plek vir ‘n muis nie. NERENS is sitplek nie, die gras en pawiljoen is gepak. Teleurgesteld gaan sit ons toe maar heel bo op die pawiljoen nadat ‘n paar mense opgeskuif het om vir ons plek te maak (waar mens skaars die verhoog kan sien) en kyk maar solank vir Bok van Blerk (van die De la Rey faam vir die wat nie weet nie). Bok stel toe ook nie die massas teleur nie, en toe De la Rey gespeel word staan die skare soos een man op en sing saam. Na die liedjie gebeur die verassende ding toe: die meeste mense staan op en loop. In die middel van Bok se volgende liedjie. Met legendes soos Koos wat volgende gaan sing. Die gevolg was dat ons toe lekker sitplekke baie naby aan die verhoog kon kry, maar dit was maar swaar om te sluk dat meer as die helfte van die mense R80 betaal het om 1 liedjie te kom luister.
Karen Zoid het later gedurende haar show min of meer die volgende gesê: Julle dra julle ou SA t-hemde en sê dis nie rasisties nie, dit staan nou vir iets anders. Die swastika was ook eers ‘n oosterse simbool van vrede, maar niemand sal dit ooit weer as iets anders as die Nazis se teken sien nie.
My amper-swaer het opgemerk dat hy hoop nie die hele De la Rey ding is die begin van ‘n regse backlash nie. Ek dink dit beteken vir verskillende mense verskillende goed (ek hou van die song, dis ‘n lekker tune), maar op die afgelope naweek se getuienis is ek bang hy is dalk reg. ‘n Groep Afrikaners is besig om ‘n laer te trek en dieselfde foute te maak as wat die Afrikaners (en Amerikaners) in die verlede gemaak het. Ek hoop net daardie groep is nie baie groot nie.
George Orwell se Notes on Nationalism is in 1945 geskryf, en bly steeds baie relevant. Uit die laaste paragraaf:
As for the nationalistic loves and hatreds that I have spoken of, they are part of the make-up of most of us, whether we like it or not. Whether it is possible to get rid of them I do not know, but I do believe that it is possible to struggle against them, and that this is essentially a moral effort. It is a question first of all of discovering what one really is, what one’s own feelings really are, and then of making allowance for the inevitable bias. If you hate and fear Russia, if you are jealous of the wealth and power of America, if you despise Jews, if you have a sentiment of inferiority towards the British ruling class, you cannot get rid of those feelings simply by taking thought. But you can at least recognise that you have them, and prevent them from contaminating your mental processes. The emotional urges which are inescapable, and are perhaps even necessary to political action, should be able to exist side by side with an acceptance of reality. But this, I repeat, needs a moral effort, and contemporary English literature, so far as it is alive at all to the major issues of our time, shows how few of us are prepared to make it. Die KKNK laat my dink dat min Afrikaners bereid is om daardie “moral effort” te maak.
29 Responses to “Julle De la Rey bullshit”
boerinballingskap Says:	April 10, 2007 at 15:09 Hallo, Pienk Zuit!
Ek is nie ‘n ervare KKNK’er nie, want ek was maar nog net eenkeer daar (o, die skaamte, nog net EEN keer!). Ek ken egter mense wat jaar na jaar gaan. My eie opsomming (van my 1 keer ervaring) is dat die KKNK soos die Internet is: Daar is rerig goeie stuff, maar ‘n klomp k*k tussenin. Dis ook kommerwekkend dat drankmisbruik so ‘n groot rol speel (weet nie of dit steeds so is nie?).
Oor De la Rey, wil ek nie veel se nie, want ek dink dis die mees oor-ge-analiseerde issue in die (Afrikaanse) media. Ek hou baie van die song en glo dit het ‘n aar raakgeboor onder Afrikaners. Dit het maar net ‘n katalisator geword vir Afrikaners om weer te begin trots raak op wie en wat hulle is! As ons net ons Afrikanerskap kan ontkoppel van ras! Anyway, ek het geen probleem met die ou vlag nie (hier kruisig hulle my nou!). Die ou konfederasie-vlag in die VSA is ook nog gewild. (En nou kom julle ook seker agter ek is nie juis ‘n politieke korrekte wese nie).
Ek het wel ‘n probleme met die “100% Boer” t-hemde en “praat Afrikaans of hou jou bek!”. Dis vir my ‘n onverfynde manier om jou volkstrots uit te leef en stuur ‘n verkeerde boodskap. (Terloops, jy het seker al van die grappie gehoor van die Kleurling wat spottenderwys ‘n t-hemp gedra het, wat gese het: “50% Boer”).
Laastens, oor die sg. “nuwe nasionalisme”. Ek glo nie die eer kom enigsins Bok van Blerk of De la Rey toe nie. Thabo Mbeki doen meer om Afrikaners te verenig as wat Bok van Blerk of Steve Hofmeyer kan droom om te doen.
Reply	Pienk Zuit Says:	April 10, 2007 at 15:16 Ek voel geskeur tussen hoe sterk ek voel oor vryheid van spraak (en dus dat enige iemand enige vlag mag swaai), en die feit dat dit so ‘n negatiewe konneksie het vir baie mense in ons land (letterlik so erg soos die Nazi vlag). Tot onlangs het ek meer geleun na die vryheid van spraak kant, maar ek begin nou twyfel na die naweek.
Reply	boerinballingskap Says:	April 10, 2007 at 15:25 Ek verskil oor die Nazi-vlag vergelyking. As mens enigsins die geskiedenis van die Tweede Wereldoorlog ken, kan jy nie naastenby Apartheid met Nazisme vergelyk nie.
Reply	Pienk Zuit Says:	April 10, 2007 at 15:41 Ek voel nie self so nie, en stem nie noodwendig saam daarmee nie, maar dit is wel ‘n realiteit dat baie mense so voel oor die ou vlag. Ek stel gald nie Apartheid en Nazisme gelyk nie.
Reply	Carien Says:	April 10, 2007 at 15:59 Sjoe… het julle darem ‘n paar verhoogstukke ook gekyk? Toe ek jare gelede daar was, het ons o.a. “Blou” gaan kyk – Annamart en daai ander ou met die slegte vel en die swart hare het daarin gespeel. (Ek dink hy was in Konings ook.) Dit was flippen goed. Maar die tente en die bier het vir my te veel geword.
Reply	Pienk Zuit Says:	April 10, 2007 at 16:09 Ons het nogal heelwat verhoogstukke in die 2 dae gaan kyk. Ek sal dalk more my mening oor elk gee. Dis juis die hoë kwaliteit van die vertonings wat my met ‘n algemene positiewe gevoel gelaat het oor die hele fees. Soveel so dat ek defnitief weer sal gaan.
Reply	Johan Swarts Says:	April 10, 2007 at 17:22 Festen was ongoddelik goed. So ook Bestemmings en Bachus in die Boland (Laasgenoemde is eintlik nogal besonder relevant binne die konteks van hierdie gesprek.)
Net jammer die kaartjies is so vervlaks duur in vergelyking met ander vertonings. Teen (soms) R90 ‘n show kan ‘n arm eks-teaterwetenskap studentjie soos ek nie juis bekostig om alles te gaan kyk nie.
Ek het self ‘n besonders interessante ervaring gehad met Van Blerk en “daai” liedjie. Myns insiens is die probleem dat Suid-Afrikaners nog nie ‘n rockshow mentaliteit het nie, maar die goed gaan bywoon asof hulle weet wat aangaan. Dit, gepaard met Crocs, maak dat ons ou volkie huidiglik klinies gefok is ten opsigte van die kunste. (Verskoon my Frans.)
My vorige paragraaf maak probably nie nou sin nie. Gee kans, ek het ‘n berg akademie voor my voordat ek my essaytjie kan formuleer en publiseer. Maar ek glo ek het iets beet. Hou die spasies dop, dit sal iewers opduik😉
Terloops, Zuit – ek stem grotendeels saam met jou mening oor veral daai t-shirts. Vryheid van spraak is een ding, sotlikheid ‘n ander…
Reply	Johan Swarts Says:	April 10, 2007 at 17:22 (nice post, btw)
Reply	cobus Says:	April 10, 2007 at 18:40 Wel, die taal waarin ek nog heeltyd blog gee my seker bietjie weg in hierdie tipe gesprekke, maar nou ja.
Dalk is daar waarheid in daai aanhalingtjie van jou. Te veel weier om hul eie rassisme te erken. Hulle steek “ek haat al wat swart is” weg agter ‘n mooi onskuldige “ek is maar net trots op my taal”. Ek self dink sadly dat daar dalk waarheid in die hele ragse backlash, of neo-Afrikaner Nationalisme ding is, en ek is bang vir wat dit tot gevolg kan hê.
O, en net bey the way. Nee, ons het dalk nie dieselfde rekords geslaan met Apartheid as wat die Nazi’s in WW2 geslaan het nie, maar hel, laat ons nou nie vir mekaar lieg nie, as ons nie die handearbeid nodig gehad het nie, dan sou baie darem nie omgegee het as ons wel het nie.
Reply	Wonderwout Says:	April 11, 2007 at 0:11 Hey moenie kla oor die T-shirts nie, tenminste is hulle nie meer in khahki safari pakke nie. Het nou net na ‘n paar sekondes van Bok van Blerk geluister, na al die hoe haa (was te suinig en te lui om R6 uit te haal vir ‘n hele download), nie juis beindruk met die musiekstyl nie. Die album klink maar soos nog ‘n Afrikaanse sanger met rugbyliedjies en al. Daar is nie dalk ‘n duet met Leon Schuster ook nie? Ek is nie ‘n ou vir die ou vlag nie al het hy meer geskiedenis in hom vervat as die nuwe ene. Maar die nuwe ene is net soveel meer funky.
Reply	lammervanger Says:	April 11, 2007 at 7:47 Die arme Bok van Blerk. Dis maar net ‘n eenvoudige deuntjie wat maklik is om te sing as mense brandewyn gesuip het. Hierdie molshoop is al groter as die magtige Drakensberge. Plaas dat mense worry oor mense wat aan Tik verslaaf raak op die Kaapse vlakte.
Reply	voetstoots Says:	April 11, 2007 at 9:00 ek dink Valiant Swart som dit eintlik die beste op wanneer hy (van sy eie gehore) sing: “die meeste mense is maar lekker zef…”
Reply	Jewels Says:	April 11, 2007 at 9:37 Tien uit tien vir Bok van Blerk (Louis Pepler), Sean Else en al hulle ander medewerkers!!!! Hierdie ouens het maar net ‘n rympie geskryf oor ‘n boeregeneraal (niks wou rym met Kruger of Pretorius nie, toe kies hulle maar De La Rey) en nou lag hulle al die pad bank toe! Ek sê – laat hulle pap skep terwyl dit reën – hier is nie juis “rock”stermiljoenêrs in SA nie, so hulle moet nou wegsit vir die maer jare. Ek was by ‘n konsert van Bok van Blerk en soos hy tereg gesê het: “Dit is net ‘n liedjie met geen geheime boodskappe nie – nie eers ‘n verskuilde potjiekosresep nie!”. Alle Suid Afrikaners wat so liries/”uptight” word oor hierdie liedjie, maak eintlik hulle name *&%!@!.
Reply	Jewels Says:	April 11, 2007 at 9:42 Ek is eintlik nou skaam dat ek kommentaar gelewer het op De La Rey. Nog nooit is ‘n onderwerp so holruggery in die media nie! Dit voel of ons ‘n trein jaag wat al ‘n paar weke gelede vertrek het. “Nuff sed”
Reply	Pienk Zuit Says:	April 11, 2007 at 9:48 Wag, wag, wag. Julle mis die punt. Ek laaik toevallig ook die liedjie. My post gaan oor ‘n groep mense by die KKNK. Dit kon net sowel Leeuloop of O Ryperd gewees het.
Reply	boerinballingskap Says:	April 11, 2007 at 15:01 Lammervanger, ek stem 100% saam met jou!
Cobus, ek raak altyd ongemaklik onder my kraag as apartheid vergelyk word met volksmoorde. Ek verskil oor jou stelling van “as ons nie arbeid nodig gehad het nie”. Die Voortrekkers alleen het gulde geleenthede gehad om dieselfde hier te doen as wat die Amerikaners aan die Indiane gedoen het of die Aussies aan die Aborigines (gaan lees daai geskiedenis – baie erg). In hierdie land was daar nooit (sover ek weet) enige beleid tov-of poging om enige groep uit te wis slegs oor hulle etnisiteit nie. Gaan kyk na Nazi-Duitsland, Bosnie, Rwanda (vinnigste volksmoord in die mens se geskiedenis – omtrent ‘n miljoen mense in 3 maande!!!) ens. SA se geskiedenis toon baie meer ooreenkomste met bv. Noord-Ierland of Oos-Timor.
Selfs al vat jy die Vlakplaas-brigade, Sharpeville ens., sal jy sien dat daar nooit pogings was om mense dood te maak SLEGS omdat hulle swart was nie. Hulle het in opstand gekom teen die (ondemokratiese) regering-van-die-dag en daarom is daar teen hulle opgetree.
Reply	Johan Swarts Says:	April 12, 2007 at 0:31 Knapgedaan vir die comment oor TIK op die Kaapse vlaktes
Reply	freddy Says:	April 12, 2007 at 11:57 As ek lus is vir KKNK, gaan ek gewoonlik op ‘n Saterdagoggend 10:30 Shoprite toe in die middel van ons dorp. Dit voel dieselfde. (Ek hou van spasie en vars lug.)
Maar jy verwoord presies waarvoor ek ook bang is. Ek is trots Afrikaans en haat dit om skaam te moet voel daaroor. Partykeer gebeur dit wel.
Reply	idiwidi Says:	April 12, 2007 at 12:38 Hie-hie. Shoprite moet miskien die KKNK begin borg.
Reply	cobus Says:	April 13, 2007 at 8:57 Die term moord is natuurlik baie gelaai.
Ek erken, daar was nooit amptelike pogings tot massa-moorde nie, alhoewel moord op klein skaal, privaat, maar ook amptelik, wel plaasgevind het suiwer vir etniese redes. Ons almal is tog maar bewus van van stories wat tydens die Waarheids en versoenings kommisie uitgekom het, hoe min ons nou ookal daarvan mag hou.
Maar wat maak ons met die duisende wat dood is weens lae lewensstandaarde? Weens die feit dat die grootste gedeelte van die land in 10-20% van die land ingedwing is? Was dit blote omstandighede?
Grensboere het hard probeer om die Xhosa’s rondom die Visrivier uit te wis. Maar dit nie reggekry nie. Ek’s nie die geskiedenis expert nie, so ander moet asseblief saampraat, maar ek’s nie so seker of die klein groepie voortrekkers sou regkry om die tipe van volksmoorde uit te oefen nie. Dis elkgeval hipoteties. Punt is, voor die Groot Trek is soortgelyke goed probeer. Met die Boesmans vir alle praktiese doeleindes reggekry ook.
Jammer, dat ons nou jou blog gebruik vir hierdie gesprek. Ek moes seker hierdie ‘n nuwe post gemaak het, maar nou te lui.
En jammer ek gooi ‘n klomp idees sonder verwysings rond, lees op die oomblik aan Giliomee se The Afrikaners, so van die kom daaruit, ander net van wherever af, nog ander seker maar ongesubstansieerd:-)
Reply	Pienk Zuit Says:	April 13, 2007 at 12:09 Antjie Krog het ‘n uitstekende artikel geskryf oor die hele De la Rey reaksie onder die Afrikaners. Sy praat nogal sin, maar dit verklaar nog nie die groep mense wat ek gesien het nie (maar stel my tog gerus dat hulle die minderheid is).
Reply	boerinballingskap Says:	April 13, 2007 at 13:16 Cobus, wil net 2 goed noem: 1) Voor die Europeers voet aan wal gesit het in SA, was daar reeds baie volksmoorde onder swart etniese groepe. Bantu-groepe wat suid getrek het, het oa baie San (Boesmans) uitgemoor. 2) Daar is baie lande met lae lewenstandaarde wat nooit apartheid gesien het nie.
Reply	cobus Says:	April 17, 2007 at 11:01 Ek ontken nie die geweld tussen verskillende swart etniese groepe nie. Beteken nie dat ons onskuldig is nie. Die Europeërs se beter tegnologie het dinge dalk net bietjie makliker gemaak. Wat gebeur het, het gebeur. Verstaan nou nie punt 2 nie. Weet ook nie waar dit inpas in die gesprek nie. Was lae lewenstandaarde verantwoordelik vir Apartheid? Of ongelyke groepe?
Reply	Slang Says:	Augustus 31, 2007 at 17:40 Die Boer is hier om te bly die ou vlag en vierkleur ook.Ek wil net vir die mense se wat hoop dat die ware trotse boere wat nog se HOOG DIE VIERKLEUR, net n klein groepie is,waar in die Geskiedenis was die Boerevolk al ooit die meerderheid en ons het die rooinekke op Majuba oorwin,die Zoeloes by Bloedrivier.Onthou Geloof is iets kosbaars en sterker as die sterkste militere mag.
Reply	suikerbossie Says:	September 3, 2007 at 17:59 Ek is ´n Suid Afrikaanse meisie, onlangs getroud met ´n Duitser, en ek moet eerlik sê ek is TROTS daarop om ´n Suid Afrikaner te kan wees!!!
Ek luister ook na Suid Afrikaanse musiek en dra ook my Suid Afrikaanse T-shirt waarop staan PRAAT AFRIKAANS OF HOU JOU BEK!!!.
Met die grootste respek wil ek net vir Karin Zoid sê jy is miskien ook ´n Suid Afrikaner maar jy is die een wat ons Volkspele lied deur ja “GAT” getrek het om dit een of ander klasieke Rock Musiek te maak…jy moet maar eers die balk uit jou oog uit haal voordat jy probeer om die splinter´s uit die Suid Afrikaaners se oe te haal.
Ons as Suid Afrikaners moet TROTS wees op ons Vaderland, Kultuur en Taal, en moet ons Liewe Vader dank vir die Geloof wat ons het om EEN VOLK EEN MAG TE KAN WEES WAT VIR HOM EN VIR ONS LAND TE OORWIN!!!!
Reply	Pienk Zuit Says:	September 3, 2007 at 21:04 Slang, wie’t jou so kwaad gemaak? Probeer jy ooit ‘n bietjie terugsit en na dinge vanuit iemand anders se perspektief kyk?
Suikerbossie, niks fout daarmee om Afrikaanse musiek te luister nie. Maar hoekom is jou taal en kultuur belangriker as ander mense sin? Hoekom is dit nog nodig vir mense om hulle “volk” ten koste van ander te moet opheilig? Hoekom voel mense so bedreig dat hulle alewig moet laer trek teen ‘n onsigbare gevaar wat nie eens bestaan nie? Hoekom so konfronterend optree, ‘n bakleiery soek met almal wat nie deel van jou “volk” is nie?
Reply	Bertus! Says:	September 4, 2007 at 1:05 Frokken donder, maar dis snaaks.
Reply	suikerbossie Says:	September 7, 2007 at 12:21 Ja, miskien is jy reg miskien moet ek maar ook net agteroor sit met my hande gevou en die perspektief uit ´n ander hoek bekyk.
Kultuur is vir my van belang en so ook vir my man en kinders of dit nou op Afrikaans is en of dit nou in Duits is. Elke land en elke volk of elke stam het sy eie retuele kultuur maar ons as Suid Afrikaners verloor hierdie passie hierdie geskenk wat ons gekry het om dit te kan uitstreef, en dit is wat my kwaad maak!!!!
Reply	Kômmin is koning « Die Pienk Zuit Says:	September 21, 2007 at 9:48 […] dit van die skerms afgeruk is om plek te maak vir flieks soos “Poena is koning”. En daardie gevoel wat ek by die KKNK gekry het oor die Afrikaner gaan maar net bevestig word. Kômmin is koning. […]
April 10, 2007 at 13:46